Постао је врховни командант савезничких снага 26. марта 1918. Добио је задатак да координише активности савезничких војски. Иако је у почетку био изненађен немачком офанзивом, Фош је спречио напредовање немачких снага током велике Прољећне офанзиве 1918. Немачко напредовање је спречено Другом битком на Марни јула 1918. Фош је 6. августа 1918. именован маршалом Француске. Заједно са британским командантом маршалом Дагласом Хејгом, Фош је планирао Велику офанзиву, која је почела 26. септембра 1918, а довела је до немачког пораза. Прихватио је 11. новембра 1918. немачку капитулацију.